# אנרי דה טולוז-לוטרק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אנרי דה טולוז-לוטרק

אנרי דה טולוז-לוטרק (24 בנובמבר 1864 – 9 בספטמבר 1901), צייר צרפתי, נודע בעיקר כמתעד חיי הבוהמה של פריז.

## [עריכה] חייו

טולוז-לוטרק נולד בעיר אלבי בדרום צרפת למשפחה אריסטוקרטית ועשירה. הוא היה בנם היחיד של הרוזן אלפונס והרוזנת אדל דה טולוז-לוטרק. בגיל 12 שבר את רגלו השמאלית ובגיל 14 את רגלו הימנית, ועקב פגם גנטי שמנע התאחות תקינה של העצמות הפסיקו רגליו לצמוח. הוא נותר נכה לצמיתות ונמוך קומה – כ-1.50 מטר.

עקב נכותו היה מנוע מלהשתתף בכל פעילויות בני גילו, והוא הקדיש את זמנו לאומנות ולאיור. בגיל 17 נטש את לימודיו לאחר שנכשל בבחינות הבגרות, והשתקע בפריז. בגיל 21 פתח סטודיו משלו, כשהוא מושפע מאוד בשנותיו הראשונות מציוריו של אדגר דגה, שהיה שכנו ואותו העריץ. נכותו וחזותו החיצונית מנעו ממנו לקחת חלק פעיל מלא בחיי פריז התוססים והססגוניים של אותה תקופה, והוא מצא את מקומו בשתייה, ציור, והתבוננות אובייקטיבית בחיים שחלפו לצידו ובאו לידי ביטוי ביצירתו. הוא היה לאחד מחשובי הציירים הפוסט אימפרסיוניסטים ומאיירי האר נובו, ותיעד את חיי הבוהמה של פריז של סוף המאה ה-19. חלק מעבודות האיור שלו התפרסמו במגזין ההומור והסאטירה "לה ריר" ("הצחוק") בשנים האחרונות של המאה.

במשך מרבית חייו הבוגרים היה שתיין ואלכוהוליסט, וככל הנראה גם נדבק בעגבת כתוצאה מהתרועעויותיו עם פרוצות פריז. לקראת סוף חייו התמוטט פיזית ונפשית, ואושפז בסנטוריום (בית מרפא). הוא נפטר בגיל 37 באחוזת משפחתו בדרום צרפת, ונקבר לא הרחק משם.

## [עריכה] עבודתו

מולן רוז'
אריסטיד ברואן

טולוז-לוטרק נודע כ"נשמה של מונמרטר", רובע האומנים בו התגורר ופעל. ציוריו תיארו את החיים במועדון המולן רוז' המיתולוגי, כמו גם מועדוני קברט אחרים, תיאטראות, קירקסים, וכן בתי בושת אותם פקד בתכיפות. ציוריו ניחנו בהסתכלות אובייקטיבית על האתרים ומושאי הציור, שנבעו ככל הנראה מבדידותו. עבודתו הייתה גרפית באופייה, עם צבעוניות רבה המתוחמת היטב בקווי מיתאר ברורים. הכרזות הססגוניות שעיצב למועדוני הקברט, על צבעיהן המלאכותיים, לכדו היטב את אווירת המקומות שנועדו לפרסם.

בחייו הקצרים היה פרודוקטיבי בצורה יוצאת דופן: הוא השאיר אחריו למעלה מ-1,000 ציורים, 5,000 רישומים ו-350 הדפסים וכרזות. בתקופת חייו לא זכה להציג בתערוכות שזכו להערכה, אולם כיום מוצגות עבודותיו בחשובי המוזיאונים בעולם.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אנרי דה טולוז-לוטרק

- טולוז-לוטרק וה"מולן רוז'"
- טולוז לוטרק

מקור: http://he.wikipedia.org../../../%D7%90/%D7%A0/%D7%A8/%D7%90%D7%A0%D7%A8%D7%99_%D7%93%D7%94_%D7%98%D7%95%D7%9C%D7%95%D7%96-%D7%9C%D7%95%D7%98%D7%A8%D7%A7.html

קטגוריות: ציירים | ציירים צרפתים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Asturianu
- বাংলা
- Català
- Deutsch
- Ελληνικά
- Español
- Eesti
- Suomi
- Français
- Magyar
- Italiano
- 日本語
- 한국어
- Nederlands
- Norsk (bokmål)
- Polski
- Português
- Română
- Русский
- Српски / Srpski
- Svenska
- 中文